Հենց այստեղ պետք է խոսի ժամանակակից մարդը: Իսկ ինչպիսի՞ն է նա, որո՞նք են նրա անհրաժեշտ պայմանները: Կարծում եմ, առաջին նախապայմանը հավատն է: Եթե հասարակության կշիռը չափվում է իր գնդակի պարկուճում ունեցած վառոդով, ապա անհատի կշիռը՝ հավատով: Մարդը պետք է հավատա ծառին, քարին, վեհ սկզբունքներին, իրեն, հավատա ինչին ուզում է: Հավատա, միայն թե հավատա մի բանի: Եվ կարևորը՝ հավատալուց առաջ պետք է այն զգա: Այդ հավատի տոկոսով էլ չափվում է նրա քաղաքացիությունը, մարդ լինելը, ժամանակակից մարդ լինելը: